1.7.2022
EL
Επίσημη Εφημερίδα της Ευρωπαϊκής Ένωσης
L 176/1
II (Μη νομοθετικές πράξεις)
ΔΙΕΘΝΕΙΣ ΣΥΜΦΩΝΙΕΣ ΑΠΟΦΑΣΗ (ΕΕ) 2022/1089 ΤΟΥ ΣΥΜΒΟΥΛΙΟΥ της 27ης Ιουνίου 2022 σχετικά με την παράταση της συμφωνίας για την προώθηση, εγκατάσταση και χρήση των συστημάτων δορυφορικής πλοήγησης Galileo και GPS και των σχετικών εφαρμογών μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών της Αμερικής, αφετέρου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 189, σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v), Έχοντας υπόψη την πρόταση της Ευρωπαϊκής Επιτροπής, Έχοντας υπόψη την έγκριση του Ευρωπαϊκού Κοινοβουλίου (1), Εκτιμώντας τα ακόλουθα: (1)
Το Συμβούλιο, με την απόφαση 2011/901/ΕΕ (2), ενέκρινε τη σύναψη της συμφωνίας για την προώθηση, εγκατάσταση και χρήση των συστημάτων δορυφορικής πλοήγησης Galileo και GPS και των σχετικών εφαρμογών μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών της Αμερικής, αφετέρου (3) («συμφωνία»).
Η συμφωνία υπεγράφη στο Dromoland Castle της Ιρλανδίας στις 26 Ιουνίου 2004 και τέθηκε σε ισχύ στις 12 Δεκεμβρίου 2011.
(2)
Σύμφωνα με το άρθρο 20 παράγραφος 5 της συμφωνίας, η συμφωνία παραμένει σε ισχύ επί δέκα έτη, τουλάχιστον δε τρεις μήνες πριν από τη λήξη της αρχικής δεκαετούς περιόδου τα συμβαλλόμενα μέρη αλληλοενημερώνονται για την πρόθεσή τους όσον αφορά την παράταση της συμφωνίας για μια περίοδο 5 ετών.
Η συμφωνία έληξε στις 11 Δεκεμβρίου 2021.
(3)
Αμφότερα τα μέρη επιβεβαίωσαν την πρόθεσή τους να παραταθεί η συμφωνία για πρόσθετη περίοδο 5 ετών χωρίς καμία τροποποίησή της.
Για να εξασφαλιστεί η συνέχεια της συμφωνίας, η παρούσα απόφαση θα πρέπει να αρχίσει να ισχύει επειγόντως και θα πρέπει να εφαρμοστεί από τις 12 Δεκεμβρίου 2021.
(4)
Δεδομένου ότι η Ένωση έχει την αρμοδιότητα να επεκτείνει μόνη της τη συμφωνία, θα πρέπει να κοινοποιηθεί στις Ηνωμένες Πολιτείες της Αμερικής ότι, από την ημερομηνία της παράτασης, η Ένωση θα διασφαλίσει την τήρηση όλων των υποχρεώσεων που απορρέουν από τη συμφωνία έναντι των Ηνωμένων Πολιτειών της Αμερικής.
(5)
Η παράταση της συμφωνίας θα πρέπει, ως εκ τούτου, να εγκριθεί εξ ονόματος της Ένωσης,
(1) Έγκριση της 7ης Ιουνίου 2022 (δεν έχει ακόμη δημοσιευθεί στην Επίσημη Εφημερίδα).
(2) Απόφαση 2011/901/ΕΕ του Συμβουλίου, της 12ης Δεκεμβρίου 2011, σχετικά με τη σύναψη της συμφωνίας για την προώθηση, εγκατάσταση και χρήση των συστημάτων δορυφορικής πλοήγησης Galileo και GPS και των σχετικών εφαρμογών μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών της Αμερικής, αφετέρου (ΕΕ L 348 της 31.12.2011, σ. 1).
(3) Συμφωνία για την προώθηση, εγκατάσταση και χρήση των συστημάτων δορυφορικής πλοήγησης Galileo και GPS και των συναφών εφαρμογών μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών της Αμερικής, αφετέρου (ΕΕ L 348 της 31.12.2011, σ.
3).